Dhahi Oromoo(Oromo calanders) bu’aa beekumsaa, qaroominaa fi falaasama Oromoo kan gareen hawaasa Oromoo muraasni (ayyaantuun) haala teessuma urjiifi ji’aa irratti hundaa‟uun marsaa jireenya baraa ittiin lakkaa’uu fi jiruu fi jireenya Oromoo ittiin gaggeessuuf kalaqaniidha16. Adeemsa hedannaa marsaa Oromoo keessatti kanneen hedaman guyyaa, ji‟aa, baraafi marsaa Gadaa fa’i. Haala kanaan dhahi Oromoo (Booranaa) naannoo bara 300Dh.KD dura akka umamee qorannoon bakka arkiyo-astiroonoomii ‘Namoraatungaa’ kaaba Keenyaa keessatti argamuufi kallattii urjiiwwan dhaha Booranaa torban argisiisuuf gargaaraman ni’addeessa. 